Stig Henrik Hoff

Stig Henrik Hoff (født 1965) er en norsk skuespiller oppvokst i Berlevåg, i Vadsø og på Fiskum. Senere flyttet han til Oslo og gjorde karriere som skuespiller.

Stig Henrik Hoff ble nominert til Amandaprisen 1998 og vant prisen for beste mannlige hovedrolle under Filmfestivalen i Rouen for sin tolkning av Simon i Brent av frost i 1998. For filmen Hawaii, Oslo fra 2004 vant han Kanonprisen 2004 i klassen beste birolle og ble nominert til Amandaprisen 2005 i klassen beste mannlige skuespiller. Han har også teatererfaring fra blant annet Riksteatret og Grenland friteater.

Vinteren og våren 2010 var Stig Henrik Hoff deltaker i innslaget Camp Senkveld i TV 2-programmet Senkveld med Thomas og Harald. Høsten 2010 deltok han i programmene 4-stjerners reise på TVNorge og Skal vi danse på TV 2. Han var med i sesong 1 og 2 av den norske dramaserien Hvaler på TV 2, hvor han spilte den sjarmerende småskurken Espen Aronsen. Han har også deltatt i Beat for beat på NRK.

Sommeren 2010 var Hoff i Hollywood for å spille inn skrekkfilmen The Thing.

Hoff deltok i matprogrammet Hellstrøm inviterer sammen med Eyvind Hellstrøm på TV3 vinteren 2012, og var programleder i Norges Grillmester i 2015.

Stig Henrik Hoff er sønn av visesangeren Trygve Hoff. Han giftet seg med skuespillerinnen Sølje Bergman 28. august 2010.

 Filmografi/TV (i utvalg) 

 2024 De Gjenvendte
 2023 Sulis 1907
 2021 Kampen om Narvik
 2021 Velkommen til Utmark
 2018 Los Bando
 2012 Into the White
 2011 The Thing
 2009 God Natt Elskede
 2008 DeUSYNLIGE
 2008 Max Manus
 2008 Ulvenatten
 2008 Kautokeino-opprøret
 2006 Mirakel
 2006 Gymnaslærer Pedersen
 2004 Hawaii, Oslo 
 2003 Den som frykter ulven 
 2003 Capo Nord
 2002 Pelle Politibil 
 2001 Fox Grønland
 2000 Når mørket er forbi 
 1998 1732 Høtten 
 1997 Livredd
 1997 Brent av frost 
 1994   Flåttum gård 
 1991 Byttinger

 Lydbøker og hørespill 
 2006 Clifford Chase Winkie
 2006 Villdyr
 2006 Frøken Detektiv er tilbake!
 2006 Charles Dickens Oliver Twist
 2005 Roy Jacobsen Hoggerne
 1999 Herbjørg Wassmo Lykkens sønn

 Referanser 

 Eksterne lenker 



Kategori:Norske skuespillere
Kategori:Skal vi danse-deltakere
Kategori:Vinnere av Kanonprisen
Kategori:Personer fra Øvre Eiker kommune
Kategori:Personer fra Berlevåg kommune
Kategori:Personer fra Vadsø kommune
Kategori:Fødsler i 1965